Huomautus: Tämän kertomuksen oheisasiakirjana on yksityiskohtainen komission yksiköiden valmisteluasiakirja. Täydellinen versio valmisteluasiakirjasta liitteineen on saatavilla englanninkielisenä maatalouden pääosaston Europa-sivustolla (http://ec.europa.eu/agriculture/cap-funding/financial-reports/eagf/index_en.htm).

(1) Vuoden 2014 talousarvioon otetut määrärahat, kun niistä on vähennetty ennakoidut vuonna 2014 kerättävät käyttötarkoitukseensa sidotut tulot sekä asetuksen (EU, Euratom) N:o 966/2012 14 artiklan mukaisesti vuodelta 2013 vuodelle 2014 siirretyt tulot.

Kuukausimaksut ovat korvaus nettomenoista (sen jälkeen kun tulot on vähennetty), jotka on jo maksettu ja jotka on asetettu käyttöön jäsenvaltioiden toimittamien kuukausi-ilmoitusten perusteella. Menojen ja tulojen kuukausittaiseen kirjanpitoon tehdään tarkastuksia ja oikaisuja yksityiskohtaisen ilmoituksen perusteella. Lisäksi nämä maksut vahvistetaan lopullisesti tilien tarkastamista ja hyväksymistä koskevassa menettelyssä tehtävien komission tarkistusten perusteella.

On myös huomattava, että vuosi 2013 oli viimeinen elintarvikeapuohjelmien ohjelmavuosi maataloustukirahastossa. Nämä ohjelmat pannaan täytäntöön asetuksen (EU) N:o 223/2014 perusteella 1. tammikuuta 2014 alkaen vähävaraisimmille suunnatun eurooppalaisen avun rahastosta, joka rahoitetaan monivuotisen rahoituskehyksen otsakkeesta 3.

4.1.7.Sianliha, munat, siipikarja, mehiläishoito ja muut eläintuotteet

Jäsenvaltioille aiheutuneet menot jalostettujen sianlihatuotteiden, siipikarjan ja munien vientitukien jäännöseristä olivat noin 1,2 miljoonaa euroa, kun taas mehiläishoitoa koskevasta erityistuesta aiheutuneet menot olivat lähes vuoden 2014 talousarviossa säilytettyjen määrärahojen tasolla. Lopuksi on pantava merkille, että EU:n osuus Puolan ja Liettuan poikkeuksellisista markkinatukitoimenpiteistä olivat komission täytäntöönpanoasetusten (EU) N:o 324/2014 ja 428/2014 nojalla 0,8 miljoonaa euroa alamomentissa 05 02 15 99 ilmoitetun mukaisesti.

4.2.Luku 05 03: Suorat tuet

Tämän luvun hyväksytyt määrärahat olivat 41 447,3 miljoonaa euroa, ja suorien tukien määrä oli noin 41 659,7 miljoonaa euroa. Selvä määrärahojen ylikäyttö oli seurausta pääasiassa siitä, että osa tilatukijärjestelmästä oli tarkoitus rahoittaa sidotuista tuloista.

4.2.1.Momentti 05 03 01: Tuotannosta irrotetut suorat tuet

Tärkeimmät tämän momentin määrärahoista rahoitettavat järjestelmät ovat tilatukijärjestelmä ja yhtenäisen pinta-alatuen järjestelmä sekä tuotannosta irrotettu erityistuki neuvoston asetuksen (EY) N:o 73/2009 68 artiklan nojalla. Kaikki tämän momentin tukijärjestelmät maksetaan tuotannosta riippumatta, mutta kuitenkin tiettyjen vaatimusten kuten täydentävien ehtojen noudattamisen nojalla. Tämän momentin kaikkien järjestelmien menot olivat 38 952,1 miljoonaa euroa, eli ne ylittivät vuoden 2014 hyväksytyt 38 252 miljoonan euron määrärahat 700,1 miljoonalla eurolla, koska osa tämän alan tarpeista rahoitettiin sidotuilla tuloilla (yksityiskohtaisempia lisätietoja tästä kohdasta esitellään komission yksiköiden valmisteluasiakirjassa).

4.2.2.Momentti 05 03 02: Muut suorat tuet

Tämän momentin määrärahat kattavat sellaisiin muihin suoriin tukiin liittyvät menot, joiden osalta jäsenvaltiot ovat päättäneet säilyttää rajallisen yhteyden näiden tukien maksamisen ja tiettyjen alojen tuotannon välillä tarkasti määritellyissä olosuhteissa ja tarkkojen raja-arvojen puitteissa, jotta voidaan välttyä tällaisen tuotannon hylkäämiseltä. Tämän momentin nojalla rahoitetaan 13 järjestelmää.

Näiden järjestelmien osalta komissio oli arvioinut, että vuonna 2014 tarvittaisiin 2 770,2 miljoonaa euroa määrärahoja. Jäsenvaltioille aiheutuneet menot olivat 2 707,6 miljoonaa euroa (yksityiskohtaisempia lisätietoja tästä kohdasta esitellään komission yksiköiden valmisteluasiakirjassa).

4.2.3.Momentti 05 03 09: Rahoituskuriin liittyvä suorien tukien korvaaminen

Budjettivallan käyttäjä ei osoittanut määrärahoja tälle momentille. Momentti luotiin ensimmäisen kerran varainhoitovuonna 2014 sitomatta olevien hyväksyttyjen määrärahojen keruun helpottamiseksi. Nämä määrärahat siirrettiin yhteiseen hallintoon kuuluvien maataloustukirahaston alustavien määrärahojen 2 prosentin rajaan asti, jotta voitiin rahoittaa vuonna 2015 rahoituskuriin liittyvien suorien tukien korvaaminen kalenterivuoden 2013 osalta .

Hakuvuonna 2013 sovelletun rahoituskurin määrä oli 868,2 miljoonaa euroa. Tämä määrä ei ylitä yhteiseen hallintoon kuuluvien maataloustukirahaston alustavien määrärahojen 2 prosentin rajaa. Määrä katettiin siirtämällä sitomatta olevia määrärahoja 424,5 miljoonaa euroa maatalousalan kriisivarauksen momentista 05 03 10 (katso 4.2.4 kohta), ja sitä täydennettiin siirtämällä sitomatta olevia määrärahoja 398,9 miljoonaa euroa alamomentista 05 03 01 01 ja 44,8 miljoonaa euroa alamomentista 05 03 01 02.

4.2.4.Momentti 05 03 10: Maatalousalan kriisivaraus

Tämän momentin määrärahojen tarkoituksena on kattaa menot, jotka aiheutuvat toimenpiteistä, joihin on ryhdyttävä maataloustuotannon tai sen jakelun merkittävistä kriiseistä selviytymistä varten. Kriisivaraus luodaan soveltamalla kunkin vuoden alussa suoria tukia koskevaa vähennystä rahoituskurimekanismin avulla asetuksen (EU) N:o 1306/2013 25 ja 26 artiklan sekä asetuksen (EU) N:o 1307/2013 8 artiklan mukaisesti. Kriisivarauksen vuotuinen enimmäismäärä on 400 miljoonaa euroa (vuoden 2011 hintoina). Varainhoitovuonna 2014 kriisivarauksen arvoa vastaava summa oli nykyisinä hintoina 424,5 miljoonaa euroa. Kriisivarausta ei käytetty varainhoitovuonna 2014.

Näin ollen tämä käyttämättä jäänyt summa siirrettiin varainhoitovuoden lopussa momenttiin 05 03 09 seuraavalle varainhoitokaudelle siirtämistä ja edellä 4.2.3 kohdassa kuvattua lopullista korvausta varten.

4.3.Luku 05 07: Maatalousmenojen tarkastaminen

4.3.1.Momentti 05 07 01: Maatalousmenojen valvonta

Tämä momentti sisältää toimenpiteitä, jotka on toteutettu paikan päällä tehtävien tarkastusten menetelmien vahvistamiseksi ja varmennusjärjestelmien kehittämiseksi tavoitteena vähentää unionin talousarvion kannalta vahingollisten väärinkäytösten ja sääntöjenvastaisuuksien riskiä. Momentti sisältää myös menoja, jotka voisivat olla tarpeen mahdollisten jäsenvaltioiden hyväksi tehtävien kirjanpidollisten tarkastusten ja sääntöjenmukaisuustarkastusten vuoksi (yksityiskohtaisempia lisätietoja tästä kohdasta esitellään komission yksiköiden valmisteluasiakirjassa).

4.3.2.Momentti 05 07 02: Riitojen ratkaiseminen

Tämän momentin määrärahat on tarkoitettu kattamaan menot, jotka komissio voi joutua maksamaan tuomioistuimen päätöksen perusteella, mukaan lukien vahingonkorvausvaateiden ja korkojen maksamisesta aiheutuvat kustannukset. Unionin tuomioistuin antoi 27. syyskuuta 2012 tuomionsa yhdistetyissä asioissa C-113/10, C-147/10 ja C-234/10 (Jüllich-II-tuomio) Vuoden 2014 talousarviossa varattiin 53,4 miljoonaa euroa määrärahoja tämän tuomion nojalla toimijoille maksettavia tasoituskorkoja varten. Jäsenvaltioille aiheutui kuitenkin ja ne ilmoittivat noin 92,3 miljoonan euron menot, mikä oli enemmän kuin vuoden 2014 talousarvion varaus. Siksi 38,9 miljoonaa euroa määrärahoja siirrettiin vuoden 2014 talousarvion muista alamomenteista kyseessä olevien jäsenvaltioiden ilmoittamien tasoituskorkojen kokonaissumman korvaamisen rahoittamiseksi.